Energirenovering af vejbelysning 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Anlægsbevilling til udskiftning af cirka 29.000 gamle og energi-ineffektive kviksølvlamper. 
RESUMÉ 
Som følge af et EU-direktiv står [adresse] over for en omfattende energirenovering af belysning til veje 
og stier. De kommende år skal alle kommunens cirka 29.000 gamle og energiineffektive kviksølvlamper 
udskiftes til nye, energieffektive LED-armaturer.    
 
Samtidig gennemføres en række mindre, nytænkende lys-projekter, hvor der sættes fokus på liveability 
gennem energirigtigt lys. Det handler bl.a. om at skabe tryghed, stemning og identitet. De mindre lysprojekter 
beskrives i bilag 1.    
 
De samlede anlægsomkostninger for projektet forventes at være cirka 165 millioner kroner. Heraf udgør de 
mindre lys-projekter cirka 15 millioner kroner.    
 
Af de samlede anlægsomkostninger er 13 mio. kr. allerede driftsfinansieret i forbindelse med en 
byrådsbeslutning i 2013 til udførelse af de indledende arbejder. Projektet modtager indtægter fra EU-
støttemidler samt salg af CO2 kvoter på i alt 7 mio. kr. Nettoudgiften, der søges bevilling til, er således på 
145,1 mio. kr.    
 
Projektet kan lånefinansieres i Kommunekredit uden at belaste Aarhus Kommunes låneramme. Projektet er 
udgiftsneutralt, da lånefinansieringen tilbagebetales gennem efterfølgende driftsbesparelser. 
INDSTILLING 
At 1) anlæggene driftsfinansieres med et rådighedsbeløb på netto 145,1 mio. kr. (2015-priser), jf. afsnit 7.    
 
At 2) der gives en nettoanlægsbevilling til anlægsarbejderne på i alt 149,4 millioner kroner (løbende priser) i 
perioden 2015-2018.  
Sagens forløb 
04-06-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
08-06-2015 Magistraten 
Fremsendes til [adresse] med bemærkning, at Magistraten i mødet den 8. juni 2015 anbefaler, at byrådet 
tiltræder Magistratsafdelingen for Teknik og Miljøs indstilling af 15. maj 2015. 
 
Cecilie Christensen var forhindret i at deltage i sagens behandling. 
17-06-2015 [adresse] 
Tilbagesendes Magistratsafdelingen for Teknik og Miljø  med bemærkning, at byrådet i sit møde den 17. juni 
2015 har fremsendt indstillingen for så vidt angår indstillingens bilag 1 med de mindre lysprojekter  til Teknisk 
Udvalg. Den øvrige del af indstillingen blev vedtaget. 
10-08-2015 Teknisk Udvalg 
Udvalget kunne enstemmigt tiltræde indstillingen i overensstemmelse med Magistratens anbefaling. 
